ລະນຶກ ວັນສ້າງຕັ້ງສະຫະພັນນັກຮົບເກົ່າ ແຫ່ງ ຊາດລາວ ຄົບຮອບ 15 ປີ ແລະ ວັນຊາດ ສສ ຫວຽດນາມ ຄົບຮອບ 72 ປີ
ທ່ານ ຫຸມພັນອິນທະຣາດ, ຄະນະພັກ ກະຊວງ, ຮອງລັດຖະມົນຕີ ກະຊວງວິທະຍາສາດ ແລະ ເຕັກໂນ ໂລຊີ
(ກວຕ)ແລະ ທ່ານ ພົຈ ທອງເຄນ ອ່ອນດາວົງ, ອະດິດຮອງປະທານສະຫະພັນນັກຮົບແຫ່ງຊາດ ລາວ ໃຫ້ກຽດ ເປັນປະທານຮ່ວມເນື່ອງໃນໂອກາດ ກະຊວງ ວິທະຍາສາດ ແລະ ເຕັກໂນໂລຊີ (ກວຕ) ຈັດພິທີປາຖະກະຖາ ວັນສ້າງຕັ້ງສະຫະພັນນັກຮົບເກົ່າ ແຫ່ງຊາດ ຄົບຮອບ 15 ປີ (9/9/2002-9/9/2017)ແລະ ວັນຊາດ ສສ ຫວຽດ ນາມ ຄົບຮອບ 72 ປີ (02/09/1945-02/09/2017) ໃນຕອນເຊົ້າຂອງວັນທີ 28 ກັນຍາ 2017 ຜ່ານມານີ້.
ທ່ານ ພົຈ ທອງເຄນ ອ່ອນດາວົງ, ອະດິດຮອງປະທານສະຫະພັນນັກຮົບເກົ່າແຫ່ງຊາດ ລາວ ໃຫ້ກຽດ ເຜີຍແຜ່ເອກະສານປາຖະກະຖາ 15 ປີ ແຫ່ງການສ້າງຕັ້ງ, ພັດທະນາ ແລະ ເຕີບໃຫຍ່ຂະຫຍາຍຕົວຂອງ ສະຫະ ພັນນັກຮົບເກົ່າແຫ່ງຊາດລາວ (ສນຫລ) ຊຶ່ງມີເນື້ອໃນບາງຕອນວ່າ: ວັນທີ 9 ກັນຍາ 2002 ແມ່ນວັນສ້າງຕັ້ງ ສະຫະພັນນັກຮົບເກົ່າ ແຫ່ງຊາດລາວ ຄົບຮອບ 15 ປີ, ເປັນວັນປະຫວັດສາດສຳຄັນຂອງຊາດຂອງພັກ ແລະ ຂອງນັກຮົບເກົ່າແຫ່ງຊາດລາວ ທີ່ໝູນວຽນມາຄົບຮອບ 15 ປີ (9/9/2002-9/9/2017). ບົນເສັ້ນທາງແຫ່ງການ ສ້າງຕັ້ງ, ສູ້ຮົບມີໄຊ ແລະ ເຕີບໃຫຍ່ຂະຫຍາຍຕົວ, ນັກຮົບເກົ່າພວກເຮົາໄດ້ຜ່ານຜ່າຄວາມຫຍຸ້ງຍາກ, ເສຍສະຫຼະນາໆປະການ, ຕໍ່ສູ້ເພື່ອຊາດ, ເພື່ອປະຊາຊົນ, ຕີຊະ ນະສັດຕູທີ່ໃຫຍ່ໂຕ, ເຂັ້ມແຂງກວ່າພວກເຮົາບໍ່ຈັກເທົ່າໃດທົບ, ສາມາດປົດປ່ອຍປະເທດຊາດ ແລ້ວສືບຕໍ່ປົກປັກຮັກສາ ແລະ ສ້າງສາປະເທດຊາດ ທີ່ສົມຊື່ວ່າ: ນັກຮົບວິລະຊົນຂອງຊາດລາວ, ວິລະຊົນຄົນລາວພິລະອາດ ຫານ ແລະ ທັງແມ່ນວັນກຳເນີດເກີດຂຶ້ນຂອງອົງການຈັດຕັ້ງມະຫາຊົນຂອງພັກຕື່ມອີກອົງການໜຶ່ງ ແລະ ທັງເປັນວັນປະຫວັດສາດທີ່ມີຄວາມໝາຍສຳຄັນສຳລັບຖັນ ແຖວນັກຮົບປະຕິວັດ-ນັກຮົບເກົ່າໃນປັດຈຸບັນ, ພະນັກງານ, ສະມາຊິກພັກຜູ້ສືບທອດ ກໍຄືຄົນຮຸ່ນໜຸ່ມ ທີ່ຈະໄດ້ພ້ອມກັນຫວນຄືນມູນເຊື້ອ ແລະ ຈາລືກຄຸນງາມຄວາມ ດີຂອງຄົນຮຸ່ນພໍ່ແມ່, ລຸງປ້າ, ອາວອາ, ຂອງພວກເຮົາທີ່ມີຕໍ່ປະເທດຊາດ, ຕໍ່ປະຊາຊົນລາວບັນດາເຜົ່າ.
ທ່ານ ອະດິດຮອງປະທານ ຍັງໄດ້ຍົກໃຫ້ເຫັນເຖິງ ສີ່ຈຸດສຳຄັນຄື: I. ມູນເຊື້ອ ແລະ ຜົນງານອັນໃຫຍ່ຫຼວງ ຂອງຖັນແຖວນັກຮົບເກົ່າ ໃນການຕໍ່ສູ້ເພື່ອກອບກູ້ ເອົາເອກະລາດ, ປົກປັກຮັກສາ ແລະ ພັດທະນາປະເທດຊາດ ພາຍໃຕ້ການນຳພາຂອງພັກ. ພວກເຮົາ ຮູ້ນຳກັນແລ້ວວ່າ: ປະເທດລາວເປັນປະເທດທີ່ອຸດົມຮັ່ງມີເຕັມໄປ ດ້ວຍຊັບພະຍາກອນທຳມະຊາດ ແລະ ມີຈຸດທີ່ຕັ້ງຍຸດທະສາດທີ່ສຳຄັນ ອັນເປັນເງື່ອນໄຂ ເຮັດໃຫ້ບັນດາປະເທດມະຫາອຳນາດຍາດແຍ່ງແຂ່ງຂັນກັນຫວັງຈະຢຶດຄອງ ເອົາປະເທດລາວມາເປັນຫົວເມືອງຂຶ້ນຕະຫລອດມາ; II. ການກໍາເນີດ ແລະ ພາລະບົດບາດ, ໜ້າທີ່ຂອງອົງການ ສນຫລ; III. ຜົນງານການເຄື່ອນໄຫວຂອງຄະນະ ບໍລິຫານງານ ສນຫລ ແຕ່ລະສະໄໝ ຕະຫຼອດໄລຍະ 15ປີທີ່ຜ່ານມາ ພາຍໃຕ້ການຊີ້ນໍາ-ນໍາພາຢ່າງໃກ້ຊິດຂອງກົມການເມືອງສູນກາງພັກ, ຄະນະເລຂາທິການສູນກາງພັກ, ສະພາແຫ່ງຊາດ, ລັດຖະບານ, ຄວາມເອົາໃຈໃສ່ຊີ້ນຳ-ນຳພາຂອງຄະນະພັກ-ອົງການປົກຄອງທ້ອງຖິ່ນແຕ່ລະຂັ້ນ, ການສະໜັບສະໜູນອູ້ມຊູຊ່ວຍເຫຼືອຂອງບັນດາ ກະຊວງ, ອົງການ ແລະ ທຸກຊັ້ນຄົນໃນສັງຄົມ. ແລະ IV. ທິດທາງໃນຕໍ່ໜ້າ ເພື່ອຈັດຕັ້ງຜັນຂະຫຍາຍມະຕິກອງປະຊຸມໃຫຍ່ທີ x ຂອງພັກປະຊາຊົນປະຕິວັດລາວຕິດ ພັນກັບການຈັດຕັ້ງປະຕິບັດມະຕິກັບກອງປະຊຸມ ໃຫຍ່ຄັ້ງທີ III ຂອງ ສນຫລ ວາງອອກ. ສ້າງຜົນງານຂໍ່ານັບຮັບຕ້ອນວັນປະຫວັດສາດສຳຄັນຂອງຊາດ, ຂອງກຳລັງ ປະກອບອາວຸດ ແລະ ວັນສ້າງຕັ້ງ ສນຫລ ຄົບຮອບ 15ປີ ໃຫ້ເປັນຂະບວນຝົດຟື້ນ ພາຍໃຕ້ຄຳຂວັນທີ່ວ່າ: “ນໍ້າໃຈວັນທີ 9 ກັນຍາ ໝັ້ນຍືນ”; “ຊົມເຊີຍວັນສ້າງຕັ້ງ ສະຫະພັນນັກຮົບເກົ່າແຫ່ງຊາດລາວ ຄົບຮອບ 15 ປີຢ່າງສຸດໃຈ” ແລະ “ ອອກແຮງຈັດຕັ້ງປະຕິບັດຂໍ້ແຂ່ງຂັນ 3 ດີ 6 ຮັກສາ ຕິດພັນກັບຂະບວນການແຂ່ງຂັນຮັກຊາດ ແລະ ພັດທະນາໃຫ້ປະກົດຜົນເປັນຈິງ”.
ໃນໂອກາດດຽວກັນນີ້, ທ່ານ ຫຸມພັນ ອິນທະຣາດ, ຮອງລັດຖະມົນຕີ ກວຕ ກໍໄດ້ໃຫ້ກຽດ ປາຖະກະຖາກ່ຽວກັບ ວັນຊາດ ສສ ຫວຽດນາມ ຄົບຮອບ 72 ປີ ຊຶ່ງທ່ານ ໄດ້ກ່າວລະອຽດແຕ່ລະໄລຍະເຊັ່ນ: ໄລຍະການຕໍ່ສູ້ຍາດເອົາອຳນາດການປົກຄອງ(1930-1945); ໄລຍະປົກປັກຮັກສາ ແລະ ຂະຫຍາຍໝາກຜົນຂອງການ ປະຕິວັດເດືອນສິງຫາ, ດຳເນີນການຕໍ່ສູ້ປົດປ່ອຍຊາດ, ທ້ອນໂຮມປະເທດຊາດເປັນເອກະພາບ (1945-1975); ໄລຍະການປະຕິວັດສັງຄົມນິຍົມ, ປະຕິບັດພາລະກິດ ປ່ຽນແປງໃໝ່, ກໍ່ສ້າງລັດທິສັງຄົມນິຍົມຢູ່ຫວຽດນາມ (1975 ເປັນຕົ້ນມາ) ແລະ ການພົວພັນຮ່ວມມື, ຄວາມສາມັກຄີພິເສດ ລາວ-ຫວຽດນາມ.
ເຂົ້າຮ່ວມພິທີໃນຄັ້ງນີ້ ມີບັນດາ ຮອງລັດຖະມົນຕີ ກວຕ ແລະ ພະນັກງານ-ລັດຖະກອນ ພາຍໃນກະຊວງ.
ບົດຂ່າວ ແລະ ຮູບພາບ: ນ. ທັດສະນີ ພົງບັນດິດ
ÂÂÂÂ